HRVATSKO KNJIŽNIČARSKO DRUŠTVO



CROATIAN LIBRARY ASSOCIATION

**Glavni odbor (2014.- 2016.)**

Hrvatske bratske zajednice 4

10000 Zagreb

**ZAPISNIK** sa 7. sjednice Glavnog odbora HKD-a

Sedma sjednica Glavnog odbora HKD-a održana je 16. studenoga 2015. u Uredu Hrvatskoga knjižničarskog društva. Sjednica je trajala od 11.00 do 12.15 sati.

Prisutni:

**Dunja Holcer** (*predsjednica Hrvatskoga knjižničarskog društva*)

**Astrid Grobenski-Grgurić** *(1. potpredsjednica HKD-a i predsjednica Društva knjižničara Karlovačke županije*)

**Blaženka Peradenić-Kotur** *(2. potpredsjednica HKD-a i predsjednica Zagrebačkog knjižničarskog društva)*

**Marijana Mišetić** *(Predsjednica Stručnog odbora)*

**Tamara Krajna** *(Predsjednica Nadzornog odbora***)**

**Kristina Romić** *(Stručna tajnica)*

**Hrvoje Džanko** *(predsjednik Knjižničarskog društva Međimurske županije)*

**Danijela Kulović** (*predsjednica Knjižničarskog društva Sisačko-moslavačke županije*)

**Mirna Grubanović** (*predsjednica Društva knjižničara Slavonski Brod*)

**Romana Horvat** *(predsjednica Društva knjižničara Bilogore, Podravine i Kalničkog prigorja*)

**Vesna Jelić** *(predsjednica Knjižničarskog društva Krapinsko-zagorske županije)*

**Dina Mašina** *(glavna urednica niza Povremena izdanja HKD-a)*

**Davorka Pšenica** (Predsjednica komisije za slobodan pristup informacijama)

Dunja Holcer, predsjednica Hrvatskog knjižničarskog društva pozdravila je sve prisutne i zahvalila se na odazivu na sjednicu.

**Ad. 1. Usvajanje Dnevnog reda**

Dnevni red je jednoglasno usvojen.

**Ad. 2. Usvajanje Zapisnika s 4. sjednice GO**

Zapisnik je jednoglasno usvojen.

**Ad. 3. Usvajanje Zapisnika s 5. elektroničke sjednice GO**

Zapisnik s 5. elektroničke sjednice Glavnog odbora HKD-a je jednoglasno usvojen.

**Ad. 4. Usvajanje Zapisnika s 6. elektroničke sjednice GO**

Zapisnik s 6. elektroničke sjednice Glavnog odbora HKD-a je jednoglasno usvojen.

**Ad. 5. Prijedlog izmjena Statut HKD-a zbog usklađivanja terminologije**

Dunja Holcer je izvijestila o prijedlogu izmjene Statuta, čl. 48, a koji se odnosi na predsjednika Nadzornog odbora, radi usklađivanja terminologije: pravo *prisustvovanja* svim sjednicama Glavnog i Izvršnog odbora se mijenja u *poziva se na sjednice Glavnog i Izvršnog odbora.* Ovo usklađivanje terminologije u Statutu HKD-a treba biti točka dnevnog reda Skupštine HKD-a. Glavni odbor je jednoglasno prihvatio ovaj prijedlog.

**Ad. 6.** **Organizacija i sazivanje Skupštine HKD-a**

Dunja Holcer je izvijestila da planove i izvještaje HKD-a do sada potvrđivao Glavni odbor, a po novom Statutu HKD-a Glavni odbor sada predlaže a Skupština potvrđuje planove i izvještaje HKD-a. Izvješća HKD-a o kojima će se raspravljati na Glavnom odboru i Skupštini, odnose se na period do 30.11.2015, s projekcijom (planom) do kraja godine. Konačno financijsko izvješće će biti prikazano na sjednici Glavnog odbora u veljači 2016.g. Glavni odbor će imati još jednu sjednicu prije Skupštine, i to 9.12.2015 u 11h, u Uredu Hrvatskoga knjižničarskog društva.

Glavni odbor složio se s prijedlozima te donio odluku o sazivanju HKD-a 40. skupštine Hrvatskoga knjižničarskog društva za 17. prosinca 2015. godine s početkom u 10,00 sati u Knjižnicama grada Zagreba – Gradska knjižnica, u dvorani medioteke, Starčevićev trg 4.

Dnevni red 40. Skupštine Hrvatskoga knjižničarskog društva:

1. Izbor radnih tijela 40. skupštine

2. Izmjene Statuta Hrvatskoga knjižničarskog društva

3. Usvajanje izvješća o radu stručnih, upravnih i drugih tijela Društva za 2015. godinu

4. Usvajanje plana rada i financijskog plana Društva za 2016. godinu

5. Razno

Članovi Glavnog odbora dogovorili su i datum održavanja svoje iduće sjednice na kojoj će se razmotriti svi materijali za Skupštinu te je kao datum stavljen 9. prosinca 2015. u 11.00 sati.

**Ad. 7. Razno**

**Ad. 7.1 Digitalizacija VBH**

Marijana Mišetić je izvijestila da je profesorica Živković poslala zamolbu da se ova točke dnevnog reda stavi na raspravu (nakon sjednice Stručnog vijeća), da bi se do sada digitalizirani sadržaji iz VBH-a (1950-1982.) stavili na portal HRČAK. Prijedlog je da se dogovori sastanak svih zainteresiranih strana na kojem će dogovoriti: plan, koraci, izjava za rješavanje potencijalnih pravnih problema.

Glavni odbor je jednoglasno prihvatio ovaj prijedlog.

**Ad. 7. 2 Rasprava o temi redovne Skupštine HKD-a u listopadu 2016.g.**

Marijana Mišetić je izvijestila da temeljem rasprave i zaključaka Stručni odbor predlaže da glavna tema skupštine bude „Knjižnice: fizički, virtualni i pravni prostor za usluge i korisnike“. Predložene podteme su: Od hibridne prema digitalnoj knjižnici; Knjižnice kao prostor i zelena knjižnica; Pokazatelji za vrednovanje knjižnica; Odnos knjižnica i osnivača.

Dunja Holcer napomenula je kako je na nekoliko zadnjih Skupština redovna podtema bila i rad regionalnih društava, te predlaže da se nastavi s tom podtemom.

Glavni odbor je jednoglasno prihvatio ovaj prijedlog.

**Ad. 7.3. Radionica za članove Glavnog odbora**

Dunja Holcer podsjetila je prisutne da je na dogovor na 2. sjednici Glavnog odbora oko organizacije radionice o ustroju i radu HKD-a za članove Glavnog odbora te predložila da se radionica održi nakon iduće sjednice Glavnog odbora.

Članovi Glavnog odbora složili su se s ovim prijedlogom.

**Zapisnik sastavila:**

**Kristina Romić, stručna tajnica HKD-a**